10. ΝΟΜΟΣ υπ' αριθ. 2057 της 17/18 Απρ. 1952 Περί κυρώσεως, τροποποιήσεως καί συμπληρώσεως του Α.Ν. 1623/51 "περί αναστολής διώξεως αδικημάτων τινών, προσωρινής απολύσεως καταδίκων και τροποποιήσεως διατάξεών τινων των Ποινικών Κωδίκων". Άρθρον πρώτον.-Κυρούται ο υπ' αριθ. 1623 της 4 Ιαν. 1951 Α. Νόμος "περί αναστολής διώξεως αδικημάτων τινών, προσωρινής απολύσεως καταδίκων και τροποποιήσεως διατάξεών τινων των Ποινικών Κωδίκων" (ανωτ. αρ. 9). Άρθρον δεύτερον.-1.Αι διατάξεις των άρθρων 1-5 του κυρουμένου ως άνω νόμου, ως δια του παρόντος τροποποιούνται, εφαρμόζονται αναλόγως και επί των εν αυτοίς αναφερομένων αδικημάτων, των τελεσθέντων μέχρι και της 31 Δεκ. 1951 ως και των επ' αυτών εκδοθεισών μέχρι της δημοσιεύσεως του παρόντος κυρωτικού νόμου καταδικαστικών αποφάσεων. 2.Της κατά την προηγουμένην παράγραφον παραγραφής εξαιρούνται τα αδικήματα πλαστογραφίας, τοκογλυφίας, αι αγορανομικαί παραβάσεις, των νόμων περί προστασίας του εθνικού νομίσματος, ως και αι τιμωρούμεναι με τας υπό των τελευταίων τούτων νόμων προβλεπομένας ποινάς, ως και τα αδικήματα τα προβλεπόμενα υπό του Ν. 690/45 "περί καθυστερήσεως υπό των εργοδοτών μισθών, ημερομισθίων, εφεδρικών επιδομάτων και πάσης φύσεως παροχών, οφειλομένων εις τους στρατευθέντας και μη υπαλλήλους και εργάτας αυτών". 3.Της κατά τ' ανωτέρω αναστολής εκτελέσεως της ποινής και της υφ' όρον απολύσεως ισχύουσιν άπασαι αι εξαιρέσεις, αι διαλαμβανόμεναι εις την παρ. 3 του άρθρ. 3 του κυρομένου Α. Νόμου, προστίθενται δε εις ταύτας 1)τα αδικήματα τα διαλαμβανόμενα εις το ΙΘ' Κεφ. Π.Κ. (Εγκλήματα κατά των ηθών άρθρ. 336-353) και 2)αδικήματα προβλεπόμενα υπό του Α.Ν. 375/1936 "περί εγκληματικών ενεργειών κατά της εξωτερικής ασφαλείας του Κράτους", ως ούτος ετροποποιήθη και συνεπληρώθη μεταγενεστέρως. Άρθρον τρίτον.-"1.Κατάδικοι δι' αδικήματα τελεσθέντα μέχρι της 28 Απρ. 1941, αποδράσαντες ή οπωσδήποτε μη νομίμως απελευθερωθέντες εκ των φυλακών του Κράτους μέχρι της 31 Δεκ. 1949, εφ' όσον ήθελον αυθορμήτως εμφανισθή ενώπιον Εισαγγελικής ή Αστυνομικής Αρχής εντός τριμήνου από της ισχύος του παρόντος (τροποποιητικού νόμου) υπάγονται εις τας ευεργετικάς διατάξεις των άρθρ. 13 και επόμενα του νόμ. 2058/1952 "περί μέτρων ειρηνεύσεως". Κατά τα λοιπά εφαρμόζονται αι διατάξεις του νόμ. 24/1944 "περί προσωρινής απολύσεως καταδίκων". 2.Η διάταξις της προηγουμένης παραγράφου εφαρμόζεται και δια τους εν αυτή αναφερομένους καταδίκους, εφ' όσον είχον αυθορμήτως εμφανισθή ή συλληφθή μέχρι της δημοσιεύσεως του παρόντος και κρατούνται εν ταις φυλακαίς του Κράτους". Το τρίτον άρθρον αντικατεστάθη ως άνω δια του άρθρ. 4 Νόμ. 2218/1952 (τόμ. 4). Άρθρον τέταρτον.-Αίρονται από της επιβολής αυτών αι συνεπείαι και αι παρεπόμεναι ποιναί, εκτιθείσης ή ανασταλείσης της ποινής, των καταδικαστικών αποφάσεων, των εκδοθείσων μέχρι της 31 Δεκ. 1951 επί αδικήματι εξυβρίσεως, δυσφημήσεως και συκοφαντικής δυσφημήσεως, τελεσθέντι δια του τύπου. Δικαστικά έξοδα, χρηματικαί ικανοποιήσεις λόγω ηθικής βλάβης και άλλαι αποζημιώσεις και δικαστικά δαπανήματα δεν επηρεάζονται υπό της παρούσης διατάξεως. Άρθρον πέμπτον.-Το άρθρ. 2 παρ. 3 του Ν.Δ. 414/11/14 Οκτ. 1947 αντικαθίσταται, αφ' ης ίσχυσεν, ως εξής : "Οι τυχόντες αναστολής της εκτελέσεως της ποινής κατά τους όρους του Ν.Δ. 414 της 11/14 Οκτ. 1947 "περί αναστολής διώξεως αδικημάτων τινών διαπραχθέντων εν Κρήτη", εάν εντός πενταετίας από της ισχύος αυτού ήθελον υποπέσει εις την διάπραξιν αδικήματος νέου και καταδικασθώσιν εις ποινήν στερητικήν της ελευθερίας ανωτέραν της διετίας, εκτίουσιν αθροιστικώς μετά την λήξιν της νέας ποινής και ολόκληρον την ανασταλείσαν. Άρθρον έκτον.-Αδικήματα τελεσθέντα δια του τύπου μέχρι 31 Δεκ. 1951 επί παραβάσει άρθρ. 362, 363 του Π.Κ. υποκείμενα εις αναστολήν συμφώνως τω άρθρ. 366 παρ. 2 Π.Κ., θεωρούνται παραγεγραμμένα εφ' όσον το γεγονός, όπερ ισχυρίσθη ή διέδωσεν ο υπαίτιος εχαρακτηρίσθη ως πράξις αξιόποινος, εχώρησε δε περί ταύτης αμνηστία. Άρθρον έβδομον.-Πράξεις τελεσθείσαι υπό το κράτος του καταργηθέντος Ποινικού Νόμου και χαρακτηριζόμεναι υπό του νέου Ποινικού Κώδικος ως πλημμελήματα διέπονται ως προς τον χρόνον της παραγραφής υπό του παλαιοτέρου νόμου, εφόσον ούτος είναι επιεικέστερος. Όροι απαιτούμενοι υπό του νέου Ποινικού Κώδικος δια την έναρξιν, διαδρομήν και συμπλήρωσιν του χρόνου της παραγραφής δεν απαιτούνται   προκειμένου  περί  των  ανωτέρω (Αντί της σελ. 168,01(α) Σελ. 168,01(β) ΛΒ-53 Αναστολή της ποινής 9.Γ.α.10 πράξεων, εφ' όσον δεν απητούντο και από τον Ποινικόν Νόμον, υπό το κράτος του οποίου αι πράξεις αύται ετελέσθησαν. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Υπ' όψιν και ο Νόμος 2058/1952 περί μέτρων ειρηνεύσεως (τόμ. 8 σελ. 128,09). 